দ্য আইরিশ ওয়াশারউম্যান

"দ্য আইরিশ ওয়াশারউম্যান" একটি ঐতিহ্যবাহী জিগ (লোক সঙ্গীত), যা ব্রিটেন, আয়ারল্যান্ড এবং উত্তর আমেরিকায় পরিবেশিত হয়েছে। যদিও এটি সাধারণত আইরিশ সুর হিসেবে বিবেচিত হয়, কিছু পণ্ডিতরা মনে করেন এটি ইংরেজি উৎস থেকে এসেছে এবং সপ্তদশ শতকের "ডারগাসন" সুর থেকে উদ্ভূত।The Traditional Tune Archive, https://tunearch.org/wiki/Annotation:Irish_Washerwoman_(1)

"টিউনআর্ক" ওয়েবসাইট অনুযায়ী, এটি প্রথম ১৭৯০ সালে রবার্ট পেট্রির কালেকশন অব স্ট্রাথস্পেইস, রিলস অ্যান্ড কান্ট্রি ডান্সেস-এ প্রকাশিত হয়। একই ওয়েবসাইটের অন্য একটি পৃষ্ঠায় বলা হয়েছে যে নিল গোউ ১৭৯২ সালে আ থার্ড কালেকশন অব স্ট্রাথস্পেই রিলস-এ গানটির একটি সংস্করণ অন্তর্ভুক্ত করেন। সুরটির দ্বিতীয় অংশ ১৭৩০ সালের "দ্য স্টার অ্যাট লিউইস" সুরের অনুরূপ, যা জে. ওয়ালশের ক্যালিডোনিয়ান কান্ট্রি ডান্সেস গ্রন্থে প্রকাশিত হয়।

প্রথম রেকর্ডিং সম্ভবত প্যাটসি টুহি কর্তৃক ১৯০৭ সালে করা হয়, যা পরে দ্য পাইপিং অব প্যাটসি টুহি (২০০৫) অ্যালবামে অন্তর্ভুক্ত হয়।

সবচেয়ে জনপ্রিয় রেকর্ডিংগুলির মধ্যে একটি প্যাডি গ্ল্যাকিন-এর ইন ফুল স্পেট (১৯৯১) অ্যালবামে অন্তর্ভুক্ত রয়েছে।

স্ক্যান টেস্টার (১৮৮৭-১৯৭২) গানটির একটি সংস্করণ রেকর্ড করেন, যা আই নেভার প্লেইড টু ম্যানি পস ডান্সেস (১৯৯০) অ্যালবামে প্রকাশিত হয়।

এই জিগটি আমেরিকান সুরকার লারোই অ্যান্ডারসন ১৯৪৬ সালে তার আইরিশ সুইট-এ অন্তর্ভুক্ত করেন।The Irish Washerwoman from Irish Suite

বছরের পর বছর ধরে, দ্য আইরিশ ওয়াশারউম্যান-এর সুরে বহু গান রচিত হয়েছে। এর মধ্যে সবচেয়ে পরিচিত হলো ম্যাকটাভিশ ইজ ডেড।McTavish Is Dead

 জনপ্রিয় সংস্কৃতিতে 
গানটি বিভিন্ন চলচ্চিত্রে ব্যবহৃত হয়েছে, যেমন ক্রিসমাস ইন কানেকটিকাট এবং মাস্টার অ্যান্ড কমান্ডার: দ্য ফার সাইড অব দ্য ওয়ার্ল্ড।  
লিটল হাউস অন দ্য প্রেইরি গ্রন্থ সিরিজে, পা ইনগলস তার বেহালায় গানটি বাজান।

ডাচ ব্যান্ড দ্য জাম্পিং জুয়েলস গানটির একটি সংস্করণ রেকর্ড করেন, যা ডাচ চার্টে ৯ নম্বরে পৌঁছেছিল।

 তথ্যসূত্র 

 বহিঃসংযোগ 
জন শিহান এবং আন্দ্রে রিয়ু-এর পরিবেশনা
গানের কথা
সঙ্গীত নোটেশন
পিয়ানো শীট মিউজিক
স্টিফেন বাল্ডউইন কর্তৃক সংগৃহীত সংস্করণ

Category:আইরিশ গান
Category:আয়ারল্যান্ড সম্পর্কিত গান
বিষয়শ্রেণী:গানের বছর অজানা
Category:১৯০০-এর দশকের আইরিশ সঙ্গীত